EkBass/fiwiki-20250220-pages-articles huggingface dataset:
Itä-Falkland

Itä-Falkland (, ) on Etelä-Atlantin Falklandinsaarista suurin. Falklandinsalmi erottaa sen Länsi-Falklandista. Itä-Falklandin pinta-ala on 6 605 km². Saarella oli 2 197 asukasta vuonna 2001, mikä on enemmistö koko Falklandinsaarten väestöstä. Vuonna 1996 väkiluku oli 2 352\. Itä-Falklandilla sijaitsee Falklandinsaarten pääkaupunki Stanley. Saari on 140 kilometriä pitkä ja 88 kilometriä leveä. Sen korkein kohta kohoaa 705 metriin merenpinnasta.http://wwwa.concise.britannica.com/ebc/article-9031762/East- Falkland == Lähteet == == Aiheesta muualla == Luokka:Falklandinsaaret
Matkaenduro

Matkaenduro on moottoripyörä, joka on yhdistelmä katupyörää ja kilpaenduroa. Kutsutaan myös nimellä katuenduro, jolloin tarkoitetaan yleensä enemmän asvalttikäyttöön tarkoitettua pyörää. Suosittuja matkaenduromalleja ovat mm. BMW GS, KTM Adventure, Kawasaki KLR, Suzuki DRZ, Suzuki V-Strom ja Honda XL -sarjat. == Ominaisuudet == Tyypillisiä ominaisuuksia matkaendurolle ovat pinnavanteet, suuret joustovarat, iso bensatankki, pystyssä oleva istuma- asento, yksi tai kaksi sylinteriä ja 150-220 kg painoa. Monet matkaendurot on rakennettu kisaenduron moottoria miedontamalla ja lisäämällä tieliikennekäyttöön vaadittavat ominaisuudet. Vaikka monet kuljettajat tuskin koskaan vievät pyöriään metsään, ovat monet mallit silti erittäin maastokelpoisia kuten LC4:set ja DRZ:tat. Toiset painavammat mallit ovat sitten mukavia ajaa sekä asvaltilla että sorateillä kuten GS-sarja. == Aiheesta muualla == * Advrider.com Yksi suosituimmista keskustelupalstoista. * Pohjolan Kurapyöräilijät Suomen suurin matkaenduro-foorumi. * KuraWiki Keväällä 2006 aloitettu wikiprojekti. * Allroad tour Jo lopetettu matkaenduro- ajotapahtuma. * Matkaendurot Lisää suomalaista matkaenduro-tietoutta. Luokka:Moottoripyörät
Siebel Si 204

Siebel Si 204 oli saksalainen, Siebel Fh 104:ään perustuva kaksimoottorinen matkustajakone, jota käytettiin myös pommituskonelentäjien koulukoneena toisen maailmansodan aikana. == Tekniset tiedot == === Yleiset ominaisuudet === * Miehistö: yksi tai kaksi ohjaajaa * Kapasiteetti: 8 matkustajaa tai 1 650 kg rahtia * Pituus: 13 m * Kärkiväli: 21,3 m * Korkeus: 4,25 m * Siipipinta-ala: 46 m² * Tyhjäpaino: 3 950 kg * Suurin lentoonlähtöpaino: 5 600 kg * Voimalaite: 2 kappaletta Argus 411 A1-mäntämoottoria, teho 441 kW (592 hv)/moottori === Suorituskyky === * Huippunopeus: 364 km/h * Lentomatka: 1 400 km * Lakikorkeus: 6 400 m * Nousunopeus: 360 m/min == Ilmavoimien käyttö == * Tšekkoslovakia * Ranska * Luftwaffe, Saksa * Ruotsin ilmavoimat (NC-701) == Lentoyhtiökäyttö == * Aeroflot * ČSA (Aero C-103) * Lufthansa Luokka:Saksalaiset matkustajalentokoneet Luokka:Saksalaiset koulukoneet Luokka:1940-luvun matkustajalentokoneet Luokka:1940-luvun koulukoneet
SEAT Altea

SEAT Altea on SEATin vuosina 2004–2015 valmistama tila-automalli. Sen korvasi crossover-malli SEAT Ateca. Auto on nimetty Espanjassa sijaitsevan Altean kaupungin mukaan. Vuoden 2004 Euro NCAP -kolaritestistä Altea sai tulokseksi täydet viisi tähteä. Altea esiteltiin Geneven autonäyttelyssä keväällä 2004. Samana syksynä esiteltiin myös suurempi SEAT Toledo, joka on muotoilultaan hyvin samanlainen. Autot perustuvat samalle Volkswagen Groupin A5-pohjalevylle kuin esimerkiksi Volkswagen Golf V. Bensiinimoottoreina olivat aluksi 1,6 8V (102 hv) ja 2,0 FSI (150 hv), jossa oli suorasuihkutus. Dieselmoottoreina olivat pumppusuutintyyppiset 1,9 TDI (105 hv) ja 2,0 TDI (140 hv). Vuonna 2006 valikoimaan lisättiin 1,4 16V (85 hv), turboahdettu 2,0 TFSI (200 hv) ja 2,0-litraisen dieselin 170-hevosvoimainen versio. Pariisin autonäyttelyssä syksyllä esiteltiin pidennetty Altea XL -malli. vasen|pienoiskuva|SEAT Altea Freetrack Seuraavana vuonna markkinoille tuli myös XL:ään perustuva Altea Freetrack, jossa on korotettu maavara ja suuremmat mustat puskurit, joilla autosta on pyritty tekemään maastokelpoisempi. Se oli saatavana etu- tai nelivetoisena. Loppuvuonna 2006 uutena moottorina mallistoon lisättiin turboahdettu 1,8 TSI (160 hv). Vuoden 2007 lopulla tuli markkinoille 1,4 TSI (125 hv). vasen|pienoiskuva|Facelift-mallin SEAT Altea. Vuonna 2009 Altea sai muun muassa uudenlaisen etupuskurin, ohjauspyörän ja sisustusmateriaalit. Uutena moottorina oli nestekaasua polttoaineenaan käyttävä versio 1,6-litraisesta. 2,0 TFSI:n teho nousi 211 hevosvoimaan ja 2,0 FSI poistui mallistosta. 1,9-litraisesta dieselistä tuli tarjolle 90-hevosvoimainen versio (105-hevosvoimainen poistui vuoden 2010 alussa) ja 2,0 TDI:n 170-hevosvoimainen versio muuttui yhteispaineruiskutteiseksi. Vuoden 2009 lopulla esiteltiin yhteispaineruiskutteinen 1,6 TDI (105 hv). Seuraavan vuoden alussa 1,2 TSI (105 hv) korvasi 1,6-litraisen, josta jäi tarjolle ainoastaan nestekaasukäyttöinen versio. Syksyllä 1,9-litraisen TDI:n 90-hevosvoimainen tehoversio korvattiin samantehoisella 1,6 TDI:llä ja nyt myös 140-hevosvoimainen 2,0 TDI sai yhteispaineruiskutuksen. == Lähteet == == Aiheesta muualla == Altea Luokka:M-segmentin autot Luokka:2000-vuosikymmenen autot Luokka:2010-luvun autot
1-dodekaanitioli

1-dodekaanitioli on orgaaninen yhdiste (tioli), joka on normaaliolosuhteissa olomuodoltaan väritöntä tai vaaleankeltaista nestettä, jolla on tunnusomainen haju. 1-dodekaanitiolista käytetään myös nimityksiä dodekyylimerkaptaani ja lauryylimerkaptaani. 1-dodekaanitiolista valmistetaan muun muassa lääkeaineita ja maatalouskemikaaleja. Yhdistettä on käytetty myös kumien valmistamiseen.John S. Roberts: "Thiols", teoksessa Kirk-Othmer Encyclopedia of Chemical Technology, John Wiley & Sons, New York, 2000. == Ympäristö- ja terveysvaikutukset == 1-dodekaanitioli ärsyttää silmiä, ihoa, ja hengitysteitä. Yhdisteen pitkäaikainen altistus voi aiheuttaa ihon herkistymistä. Palaessaan se muodostaa myrkyllisiä yhdisteitä. == Lähteet == * ===Viitteet=== Luokka:Tiolit
Clydesdalenhevonen

Clydesdalenhevonen on Skotlannista kotoisin oleva kylmäverinen hevosrotu. == Ominaisuudet == Clydesdalenhevosen pää on hienostunut, silmät suuret, otsa leveä ja profiili suora. Kaulan tulisi olla kaartuva ja hyvin kiinnittynyt. Lavat ovat loivanpuoleiset. Selkä on tiivis, rintakehä laaja ja takaosa lihaksikas. Jalat ovat hyvin kestävät ja nivelet kookkaat. Vuohiskarvat ovat pitkät. Liikkeet ovat eloisat ja verrattain näyttävät. Säkäkorkeus on nykyisin noin 168 cm ja väritys yleensä ruunikko. == Historia == Clydesdalenhevonen on kotoisin Skotlannista, Lanarkshiren Clyden alueelta, missä sen jalostus aloitettiin 1700-luvun keskivaiheilla. Aluksi clydesdalenhevosia jalostettiin risteyttämällä paikallisia tammoja belgialaisten kylmäveristen ja flaamilaisten flanderinhevosorien kanssa. Tämä varhainen hevostyyppi tuli kuuluksi vetovoimistaan. 1800-luvulla ja erityisesti vuosisadan loppupuolella clydesdalenhevoseen sekoitettiin paljon shirehevosta, mikä kasvatti rodun kokoa. Rodusta tuli nopeasti suosittu kuormajuhta hiililastien vetämiseen ja se levisi myös Englantiin. Vuonna 1877 perustettiin The Clydesdale Horse Society Britannian ensimmäisenä kylmäverihevosrotuyhdistyksenä. Clydesdalenhevosesta tuli pian tunnettu muuallakin maailmassa kuten Australiassa sekä Pohjois- ja Etelä-Amerikassa. Rodun ensimmäinen kantakirja perustettiin vuonna 1878. ==Lähteet== ==Aiheesta muualla== *Suomen Clydesdale- ja Shirehevosyhdistys ry *Clydesdale Hevosmaailma.netissä Luokka:Brittiläiset hevosrodut Luokka:Kylmäveriset
Kaskisaari

Kaskisaari () on saari läntisessä Helsingissä. Se sijaitsee Lauttasaaren ja Lehtisaaren välissä. Kaskisaari kuuluu Lehtisaaren osa-alueeseen, Munkkiniemen peruspiiriin ja Lauttasaaren kaupunginosaan. Sen pinta-ala on noin kahdeksan hehtaaria, pituus 400 metriä ja leveys 220 metriä. Kaskisaari on asuinalueena Suomen arvostetuimpia. Kaskisaareen johtaa kaksi siltaa: Lehtisaaren eteläkärjestä ja Lauttasaaren pohjoiskärjestä. Kaskisaaresta on myös yhteys viereiseen Mustasaareen. Lauttasaaren ja Kaskisaaren välinen silta on vain kevyelle liikenteelle. Helsingin bussilinja 34:n toinen päätepysäkki on Kaskisaaressa. Kaskisaaren historia modernina asuinalueena on melko lyhyt. Saari oli kokonaisuudessaan kahden miehen omistuksessa. Liikemies ja insinööri Karl Flanderin 1938 asti ja apteekkineuvos Idmanin 1950-luvun loppupuolelle saakka. Tällöin saarella sijaitsi ainoastaan muutamia rakennuksia. == Lähteet == == Aiheesta muualla == Luokka:Helsingin saaret Luokka:Lauttasaari
Falklandinsalmi

Falklandinsalmi (, ) on eteläisen Atlantin salmi, joka erottaa Itä- ja Länsi- Falklandin saaret toisistaan. Se on 80 kilometriä pitkä ja 2–32 kilometriä leveä.http://www.britannica.com/eb/article-9033637/Falkland-Sound John Strong löysi ja nimesi Falklandinsalmen vuonna 1690. Länsi-Falklandin suurin asutuskeskus Port Howard sijaitsee Falklandinsalmen rannalla. Salmeen kuuluu lukuisia saaria. == Lähteet == Luokka:Falklandinsaaret Luokka:Salmet
Shefferin viiva

Shefferin viiva on propositiologiikassa konnektiivi, jolla on seuraavanlainen totuusarvotaulukko: (Shefferin viiva merkitään symbolilla |.) \,\\!A B\,\\! B)\,\\! 1 1 0 1 0 1 0 1 1 0 0 1 Toisin sanoen Shefferin viivalla muodostettu yhdistetty lause on epätosi vain, jos sillä yhdistetyt lauseet ovat molemmat tosia, kaikissa muissa tapauksissa tosi. Se tarkoittaa siis normaalissa kielessä samaa kuin "ei molemmat". Se on nimetty yhdysvaltalaisen loogikon Henry M. Shefferin mukaan. Elektroniikassa Shefferin viivaa vastaava looginen portti on NAND-portti. == Shefferin viivan universaalisuus == Shefferin viiva on universaali konnektiivi. Toisin sanoen joukko \\{|\\} on universaalinen. === Todistus === Koska \\{\lnot, \land\\} on universaali joukko konnektiiveja, niin riittää osoittaa, että konnektiivit \lnot ja \land voidaan määritellä konnektiivin |:n avulla. Olkoot A ja B mielivaltaisia propositiolauseita. Shefferin viivan määritelmän nojalla v(A|A) = 0 jos ja vain jos v(A) = 1. Täten f_{A|A} = f_{\lnot A}. Shefferin viivan määritelmän nojalla v(A|B) = 0 jos ja vain jos v(A) = v(B) = 1. Edellisen kappaleen nojalla v((A|B)|(A|B)) = 1 jos ja vain jos v(A|B) = 0. Täten v((A|B)|(A|B)) = 1 jos ja vain jos v(A) = v(B) = 1, joten f_{(A|B)|(A|B)} = f_{A \land B}. Osoitettiin siis, että konnektiivit \lnot ja \land voidaan määritellä konnektiivilla |. Täten joukko \\{|\\} on universaalinen. \square == Katso myös == * Peircen nuoli Luokka:Logiikka fa:ادات شفر
Peircen nuoli

Peircen nuoli on propositiologiikassa konnektiivi, jota merkitään symbolilla \downarrow ja jolla on seuraavanlainen totuusarvotaulukko: \,\\!A B\,\\! (A \downarrow B)\,\\! 1 1 0 1 0 0 0 1 0 0 0 1 Peircen nuoli tarkoittaa normaalissa kielessä samaa kuin "ei eikä". Se on nimetty yhdysvaltalaisen filosofin Charles S. Peircen mukaan. Peircen nuoli on universaali konnektiivi, minkä todistus on samantapainen kuin Shefferin viivan universaalisuuden todistus. Elektroniikassa Peircen nuolta vastaava looginen portti on NOR- portti. == Katso myös == * Shefferin viiva Luokka:Logiikka de:NOR-Gatter es:Puerta lógica#Puerta NO-O (NOR) it:Algebra di Boole#OR nl:NOR-poort
Savunmeri

pienoiskuva|Savunmeren sijainti Indonesiassa. Savunmeri eli Sawunmeri on Indonesian ja Itä-Timorin alueilla sijaitseva merialue. Sen eteläpuolella on merialueelle nimensä antanut Savun saari, itäpuolella Timor, länsipuolella Sumba ja pohjoispuolella Pienet Sundasaaret. Savunmeri on syvimmillään noin 3 500 metriä syvä. Se on lännestä itään noin 600 kilometriä ja pohjoisesta etelään 200 kilometriä pitkä. Muun muassa Nusa Tenggara Timurin maakunnan pääkaupunki Kupang sijaitsee meren rannikolla. Savunmeren pinta-ala on noin 105 000 km².Savu Sea, Encyclopædia Britannica, == Lähteet == Luokka:Indonesian maantiede
Helsinki City Run

Helsinki City Run (HCR) on Suomen Urheiluliiton järjestämä puolimaraton (21,0975 km), joka on lajissaan suurin tapahtuma Suomessa. Vuonna 2012 Helsinki City Runilla oli mukana noin 16 000 juoksijaa 45 eri maasta. Osallistujista naisia oli 43 prosenttia. Vuonna 2013 osallistujia oli vajaat 18 000. Vuodesta 2018 asti puolimaraton on järjestetty osana Helsinki City Running Day -tapahtumakokonaisuutta, jossa samana päivänä juostaan myös muita matkoja, kuten maraton eli Helsinki City Marathon sekä viiden kilometrin juoksu Helsinki City 5. Reitillä on useita huoltopisteitä, joissa tarjoillaan vettä ja urheilujuomaa. Juoksun maksimiaika on lähdöstä riippuen noin 3–4 tuntia. == Reitti == === Vanha reitti === Helsinki City Run alkoi Vauhtitieltä, joka sijaitsee Eläintarhan kentän ja Olympiastadionin kupeessa. Reitti kiersi Töölönlahden ympäri Alppilan ja Kallion kautta keskuspuistoon. Sen jälkeen reitti kulki Ruskeasuolle ja Pikku Huopalahteen, josta juostiin keskuspuiston kautta Olympiastadionille. === Uudemmat reitit === ==== 2017–2019 ==== Helsinki City Runin vuoden 2017 reitti alkoi Mäntymäentieltä ja jatkui Hesperianpuiston ja Töölönlahden puiston kautta Baanaa pitkin Ruoholahteen. Ruoholahdesta juostiin Lapinlahden, Töölön, Meilahden, Pikku Huopalahden ja Haagan kautta keskuspuistoon. Keskuspuistosta palattiin remontissa olleen Olympia­stadionin sijaan Töölön jalkapallostadionille. Vuoden 2018 reitillä juostiin Mäntymäentieltä Mannerheimintietä pitkin Pikku Huopalahteen sekä Munkkiniemen, Kuusisaaren, Lehtisaaren ja Kaski­saaren kautta Lauttasaareen ja Ruoholahteen. Baanaa, Hesperian puistoa ja Vauhtitietä pitkin juostiin keskuspuistoon, ja reitti päättyi jälleen Töölön jalkapallostadionille. Vuoden 2019 reitti toisti edellisen, mutta keskuspuiston osuus jätettiin pois ja mukaan otettiin Meilahti. ==== 2020– ==== Helsinki City Runin vuonna 2020 päivitetty reitti mukaili vuoden 2017 reittiä Ruoholahteen asti, josta jatkettiin Lapinlahden sijaan Lauttasaareen sekä Kaski­saaren, Lehtisaaren ja Kuusisaaren kautta Munkkiniemeen ja Meilahteen. Meilahdesta reitti jatkui Pikku Huopalahden kautta keskuspuistoon ja Olympiastadionille. Vuoden 2021 reitti oli samankaltainen kuin edeltävänä vuonna, mutta Meilahden ja Pikku Huopalahden osuus oli aiempaa lyhyempi. Sen sijaan reittiin kuului lenkki Ullanlinnassa ja Kaivopuistossa. Vuoden 2022 juoksureitistä poistettiin Ullanlinna ja Kaivopuisto, ja reittiä pidennettiin Pikku Huopalahden pohjoisosiin asti. Muutoksella vähennettiin nousuja ja raitiokiskoilla juoksua. Vuoden 2023 reittiä varten vähennettiin nousuja entisestään viemällä linjaus Niemenmäen kohdalla lähemmäs Pikku Huopalahden rantaa. == Kritiikki == Vuoden 2013 Helsinki City Run järjestettiin 4. toukokuuta. Tapahtuman jälkien siivous ja liikennejärjestelyt herättivät arvostelua. Reitti todettiin tarkastusmittauksessa alimittaiseksi, sen jälkeen kun reitin pituudesta oli herännyt epäilyksiä. == Lähteet == == Aiheesta muualla == *Helsinki City Runin viralliset sivut Luokka:Helsingin urheilutapahtumat Luokka:Suomen yleisurheilukilpailut Luokka:Maratonit
Nahkatakki

Nahkatakki on nahasta valmistettu päällystakki. Se on suosittu monien hyvien ominaisuuksiensa johdosta, joita ovat muun muassa materiaalin lujuus ja pitkäikäisyys. Nahkatakkeja valmistetaan myös tekonahasta, esimerkiksi polyuretaanista. Ne ovat tavallisesti halvempia kuin oikeasta nahasta valmistetut. Nahkatakit yleistyivät 1900-luvun alkupuolella. Ne yhdistettiin aluksi erityisesti ensimmäisen ja toisen maailmansodan lentäjiin ja pian sen jälkeen moottoripyöräilijöihin. Sittemmin nahkatakki on yhdistetty myös moniin populaarikulttuurin ilmiöihin, rock-musiikkiin, nuoruuteen ja kapinallisuuteenSpeace, Gery: Leather Jacket , St. James Encyclopedia of Popular Culture, Gale 2000. Vaatii HighBeam-tilauksen. sekä alakulttuureihin, kuten punkiin ja goottikulttuuriin. Eri alakulttuureissa nahkatakkia on ollut tapana koristella esimerkiksi niiteillä ja hakaneuloilla. Nahkatakin käyttöhistoria painottuu miehiin, ja naisten käytössä se yleistyi vasta myöhemmin. == Kuvia == Tiedosto:RAF Museum Cosford - DSC08289 (crop).jpg|Toisen maailmansodan aikainen nahkainen lentäjäntakki [[Tiedosto:Lederjacke.png Tiedosto:New-613-Schott Perfecto-cut-out-and- shaded.jpg|Moottoripyörätyylinen nahkatakki Tiedosto:Motorjas van leer, “Willem de Jongh”, objectnr 65137(1).JPG|Pitkä nahkatakki Tiedosto:Nuorisoa Lepakon edustalla (Helsinki, 1984) – 03.tif|Punk-alakulttuurin tyyliin koristeltu nahkatakki (1984) Tiedosto:Pääministeri Marin Tukholmassa 13.4.2022 (52001757006).jpg|Pääministeri Sanna Marinin kohua herättänyt nahkatakki (2020) ==Lähteet== == Aiheesta muualla == Luokka:Takit Luokka:Nahkavaatteet
Teatteri Telakka

Teatteri Telakka on Tampereen keskustassa Tullikamarin aukion laidalla sijaitseva kulttuuritalo. Se perustettiin vuonna 1996, kun ammattiteatteriryhmät Motelli Skronkle, Moraalia teatteri ja Ryhmä Fagerholm yhdistyivät. Perustajajäseniin kuului muun muassa näyttelijä Markku Peltola. Telakalla on toimitilat Kaarlo Lindroosin vuonna 1909 suunnittelemassa punatiilirakennuksessa, joka on entinen viljamakasiini. Talo on suojeltu rakennustaiteellisin ja kulttuurihistoriallisin perustein. Se on kunnostettu talkoovoimin. Teatteri Telakka valittiin vuoden teatteriksi vuonna 2016. Telakan kulttuuritalossa toimii teatterin lisäksi ravintola ja taidegalleria. == Lähteet == * Telakan verkkosivut ===Viitteet=== Telakka Luokka:Tampereen suojellut rakennukset Luokka:Ravintolat Tampereella Luokka:Tulli (Tampere)
Maatalousyrittäjä

Maatalousyrittäjä on Suomen eläkelainsäädännössä henkilö, joka harjoittaa maataloutta, kalastusta tai poronhoitoa itse työhön osallistuen ja olematta työsuhteessa. Myös vastaavaa työtä tekevät perheenjäsenet katsotaan eläkesäädösten kannalta maatalousyrittäjiksi. Maatalouden harjoittajan maatalousmaan pinta-alan on oltava vähintään viisi hehtaaria.Maatalousyrittäjän eläkelaki (22.12.2006/1280) 3–5 §. == Lähteet == Luokka:Maatalousammatit
Mustapäätasku

Mustapäätasku (Saxicola rubicola, aikaisemmin Saxicola torquatus) on sieppojen heimoon lukeutuva pieni varpuslintu. BirdLife Suomen Rariteettikomitean tiedotteessa 27.12.2011 todetaan: Uusien suositusten myötä Suomessa luonnonvaraisesti tavatuksi tulkittujen lintulajien luetteloon lisätään yksi uusi laji. Aiemmin lajilistalla ollut mustapäätasku jakautuu kahdeksi lajiksi: läntiset rubicola- ja hibernans-alalajien mustapäätaskut kuuluvat jatkossa lajiin Saxicola rubicola (“mustapäätasku”) ja itäiset alalajit armenicus, maurus, stejnegeri, variegatus sekä läntisellä palearktisella alueella tapaamattomat indicus ja przewalski lajiin Saxicola maurus (”Idänpensastasku”, nykyisin ”Sepeltasku”). Tieteellinen nimi Saxicola torquatus ”Afrikanpensastasku” säilyy Saharan eteläpuolisessa Afrikassa esiintyvän mustapäätaskulajin nimenä. == Koko ja ulkonäkö == Linnun pituus on 11,5–13 cm ja paino 13–17 g. Kooltaan ja habitukseltaan muistuttaa pensastaskua. Syksyiset nuoret linnut ja talvipukuiset naaraat ovat joskus hankalasti pensastaskusta erotettavissa. Lennossa pyrstön yläpuolen kuviointi on erilainen: mustapäätaskulta puuttuu valkea kuviointi. Juhlapukuinen koiras on helppo tuntea: pää on musta ja kaulassa leveä valkoinen sepel, rinta oranssi, selkä tumma ja yläperä valkoinen. Kaksi alalajia, joita molempia tavataan Suomessa: rubicola esiintyy Etelä- ja Keski-Euroopassa, maura Itä-Euroopassa. Äänet ja laulu poikkeavat pensastaskusta. Euroopan vanhin rengastettu mustapäätasku on ollut saksalainen, vähintään 8 vuotta 10 kuukautta vanha yksilö. == Levinneisyys == Laaja esiintymisalue kattaa Aasian ja Euroopan, pohjoisimpia osia lukuun ottamatta, sekä Afrikan. Suomessa tavataan vuosittain, mutta pesintää ei ilmeisesti tapahdu joka vuosi. Euroopan pesimäkanta on 1–2 miljoonaa paria. == Elinympäristö == Kuivat, lyhytkortiset avomaat ja vuorenrinteet. == Lisääntyminen == Pesä maassa mättäässä tai matalalla kasvillisuuden varassa. Munia 4–6, joita naaras hautoo noin 2 viikkoa. == Ravinto == Pienet ja keskikokoiset hyönteiset sekä muut selkärangattomat. Pyydystää sekä lentäviä että maassa tai kasvillisuudessa liikkuvia öttiäisiä. == Lähteet == == Aiheesta muualla == * Jännes, Hannu 1990: Mustapäätaskun Saxicola torquata alalajien ja sukupuolen määrittämisestä sekä lajin esiintymisestä Suomessa. – Lintumies 4.1990 s. 162–173. LYL. Luokka:Siepot
Mint Tattoo

Mint Tattoo oli yhdysvaltalainen blues rock -trio. Yhtye perustettiin San Franciscossa 1968. Yhtyeessä soittivat Bruce Stephens (laulu, kitara) Ralph Kellog (basso, koskettimet) ja Gregg Thomas (rummut). Mint Tattoo julkaisi yhden levyn Mint Tattoo vuonna 1968. Mint Tattoon hajottua Stephens ja Kellog soittivat myöhemmin vielä yhdessä Blue Cheer -yhtyeessä. Gregg Thomas liittyi yhtyeeseen Fabulous Rhinestones. ==Diskografia== ===Albumi=== * Mint Tattoo Luokka:1960-luvun rockyhtyeet ja -artistit Luokka:Yhdysvaltalaiset bluesyhtyeet
Bifenyyli

Bifenyyli on kiinteä aromaattinen yhdiste, jota kutsutaan myös nimillä difenyyli, fenyylibentseeni tai dibentseeni. Se sisältää kaksi toisiinsa liittynyttä aromaattista rengasta. Bifenyylin kemiallinen bruttokaava on C12H10 ja rakennekaava C6H5C6H5. Se esiintyy valkoisina tai kellertävinä kiteinä tai hiutaleina, joilla on tunnusomainen haju. Bifenyylin moolimassa on 154,2 g/mol eikä se liukene veteen. Sen sulamispiste on 70 °C, kiehumispiste 256 °C, tiheys 1,04 g/cm3, leimahduspiste 113 °C c.c., itsesyttymislämpötila 540 °C ja CAS-numero 92-52-4. Bifenyyliä saadaan tislaamalla raakaöljystä ja maakaasusta. Sitä sai käyttää elintarvikeissa 27.11.2006 saakka ainoastaan sitrushedelmien pintakäsittelyssä. Aine estää homeen ja sienien kasvamista. Bifenyylin E-koodi on E 230. Aine on myrkyllistähttps://www.osha.gov/dts/chemicalsampling/data/CH_237395.html . Bifenyyliä käytetään lähtöaineena tuotettaessa polykloorattujen bifenyylien aineryhmään (C12H10-xClx) kuuluvia aineita, joista käytetään yleisesti lyhennettä PCB. == Ympäristö- ja terveysvaikutukset == Bi- ja difenyyli voi kulkeutua elimistöön joko hengitysteitse tai nielemällä. Sen vaikutuksia ovat mm. punoitus ja kipu silmissä sekä ärsytys hengitysteissä. Se voi pitkäaikaisen altistumisen seurauksena vaikuttaa maksaan ja hermostoon johtaen niiden toimintavajeeseen ja henkilön kuolemaan. Suomessa bifenyylialtistuksesta johtuvia kuolemantapauksia oli 1970-luvulla erityisesti Nokian Paperitehtaalla. Aineella käsiteltiin hedelmien suojapapereita. Aine on erittäin vaarallinen ympäristölle, koska se on ympäristössä pysyvä ja rikastuu ravintoketjussa. Bifenyyli ei ole kuitenkaan EU-ohjeensa mukaan myrkky, vaan ärsyttävä ja ympäristölle vaarallinen aine: LD50-arvo suun kautta rotalla 2 400 mg/kg. NIOSH Immediately Dangerous To Life or Health Concentration (IDLH): 100 mg/m3 == Lähteet == == Aiheesta muualla == * * OSHA Diphenyl *KEGG: Biphenyl *ChemBlink: Biphenyl Luokka:Aromaattiset hiilivedyt Luokka:Säilöntäaineet
Alessandro Birindelli

Alessandro Birindelli (s. 12. marraskuuta 1974 Pisa) on italialainen jalkapalloilija. Hän edusti Italian Serie A:ssa pelaavaa Juventusta vuodesta 1997 vuoteen 2008, vaikka oli enemmän tai vähemmän vaihtopelaajan roolissa. Vuonna 2008 hän siirtyi Serie B:n Pisa Calcion riveihin. Birindelli edusti ennen Juventusta Empolia. == Aiheesta muualla == *national-football-teams.com Luokka:Italialaiset jalkapalloilijat Luokka:Vuonna 1974 syntyneet Luokka:Elävät henkilöt
Kerttu Aitola

Kerttu Aitola (s. 9. maaliskuuta 1979 Espoo) on suomalainen kirjailija ja tutkija. Hänen esikoisteoksensa, pääkaupunkiseudulle sijoittuva nuortenromaani Lisempää laiffia, ilmestyi 2000. Toinen romaani, 2004 ilmestynyt Lontoonrakeita, sijoittuu Lontooseen. Molempien kirjojen päähenkilöt ovat nuoria opiskelijoita. Aitola on opiskellut kirjallisuustiedettä ja fysiikkaa Helsingin yliopistossa ja tiedotusoppia Tampereen yliopistossa. Hän väitteli 2012 Aalto-yliopiston perustieteiden korkeakoulussa tekniikan tohtoriksi väitöskirjalla ”Hiilinanomateriaalit väriaineaurinkokennon vastaelektrodeina”. Hän on työskennellyt väittelynsä jälkeen tutkijatohtorina Dalianin teknillisessä yliopistossa, Kungliga Tekniska Högskolanissa Tukholmassa ja Uppsalan yliopistossa. == Teokset == * * == Lähteet == * Kerttu Aitola. Otava. * . Väitöstilaisuus. === Viitteet === Luokka:Suomalaiset lasten- ja nuortenkirjailijat Luokka:Suomalaiset tieteilijät Luokka:Vuonna 1979 syntyneet Luokka:Elävät henkilöt
Stockport

Stockport on noin asukkaan kaupunki ja asukkaan metropolihallintopiiri (metropolitan borough) Suur-Manchesterin metropolikreivikunnassa Luoteis- Englannissa. Hallintopiiriin kuluu Stockportin kaupungin lisäksi Cheadlen esikaupunkialue, Bramhallin, Romileyn ja Marplen kaupungit sekä maaseutua. Aikaisemmin Stockportissa oli puuvillakehräämöitä, mutta nykyään sen alueella on teollisuutta, joka valmistaa elektroniikkaa, raskasta konetekniikkaa, muovia ja elintarvikkeita. Liverpooliin laskeva Merseyjoki alkaa Stockportista, missä Goyt- ja Tamejoet kohtaavat. M60-moottoritie kulkee Stockportin halki ja mielenkiintoisen akveduktin näköisen kaarisillan ali Stockportin eritasoliittymässä. Se on eräs Länsi-Euroopan suurimpia tiilirakennelmia, ja hieno näyte Viktorian aikakauden rakennustaidosta.Stockport Viaduct Stockport Council == Urheilu == Stockportista tulevat jalkapalloseura Stockport County sekä Englannin pääsarjassa pelaava rugby union -joukkue Sale Sharks. Molempien kotikenttänä toimii Edgeley Park. == Lähteet == == Aiheesta muualla == Luokka:Asutut paikat Suur-Manchesterissa Luokka:Englannin kaupungit Luokka:Englannin metropolihallintopiirit
Ergotismi

Ergotismi on krooninen myrkytystila, jonka aiheuttaa rukiissa epäpuhtautena esiintyvä torajyvä. Ergotamiini ja muut torajyvän sisältämät alkaloidit häiritsevät verenkiertoa. Ergotismissa sormet, varpaat tai raajat mustuvat, menevät kuolioon ja irtoavat ilman verenvuotoa. Krooniseen torajyvämyrkytykseen liittyy myös muita oireita kuten päänsärkyä, pahoinvointia, sekavuutta, tajuttomuutta, oksentelua, ripulia, kouristuksia ja suonenvetoja. Lähdetiedoissa esiintyy ristiriitaisia tietoja siitä, milloin ergotismin syy selvisi. Ranskalainen tohtori Thuillier teki sairautta koskevat havaintonsa joko 1630 tai 1670. Syötäväksi tarkoitetun viljan torajyväpitoisuutta valvotaan nykyään tarkasti. Ergotismi voi nykyään aiheutua liiallisesta ergotamiinia tai muita torajyväalkaloideja sisältävien lääkevalmisteiden käytöstä. == Aiheesta muualla == * Ergotismin historiaa * Historiallinen merkitys Luokka:Myrkytykset Luokka:Ympäristösairaudet
Cristiano Zanetti

Cristiano Zanetti (s. 19. huhtikuuta 1977 Carrara) on italialainen jalkapalloilija, jonka pelipaikkana oli puolustava keskikenttä. Hän voitti Italian liiga- ja cup-mestaruuksia Fiorentinan, Roman ja Interin pelaajana ja oli nostamassa Juventusta takaisin Serie A:han vuonna 2007. Hän pelasi viimeiset ottelunsa Bresciassa kaudella 2010–2011. Hän pelasi Italian maajoukkueessa 17 ottelua. Zanetti on uransa aikana edustanut useita italialaisia jalkapallojoukkueita. Hän aloitti ammattilaisuransa vuonna 1993 Fiorentinassa, jossa hän pelasi neljä Serie A:n ottelua kausina 1994–1996. Fiorentinasta hän siirtyi alemmalle sarjatasolle Serie B:hen Venezian joukkueeseen. Seuraavan kauden hän pelasi Regginassa. Seuraavana kautena Zanetti pelasi taas Serie A:ta Interin joukkueessa. Vähäisen peliajan takia Zanetti siirtyi kesken kauden hieman pienempään seuraan Cagliariin, jota hän edusti kauden 1998–1999 loppuun. Tämän jälkeen hän lähti kahdeksi kaudeksi AS Roman joukkueeseen, jossa hän voitti Italian mestaruuden eli Scudetton vuonna 2001. Kaudet 2001–2006 hän edusti jälleen Milanossa Internazionalea ja voitti viimeisellä kaudellaan Italian mestaruuden sekä kahdella viimeisellä kaudellaan Italian cupin. Tämän jälkeen hän pelasi vielä Juventuksessa, Fiorentinassa ja Bresciassa. Zanetti on uransa aikana pelannut yli 300 virallista ottelua ja tehnyt niissä kahdeksan maalia, joista neljä Serie A:ssa, kaksi Serie B:ssä, yhden UEFA-cupissa ja yhden maaottelussa. Hän pelasi MM-kilpailuissa 2002 kahdessa alkulohko-ottelussa ja tappiollisessa neljännesvälieräottelussa täydet minuutit sekä EM-kilpailuissa 2004 ensimmäisessä alkulohko-ottelussa 57 minuuttia. Hän voitti alle 21-vuotiaiden Euroopan-mestaruuden 2000 ja pelasi samana vuonna Sydneyn olympialaisissa neljä ottelua. == Saavutukset == * Scudetto 2000–2001, 2005–2006 * Coppa Italia 1995–1996, 2004–2005, 2005–2006 * Italian Super Cup 2005 * Alle 21-vuotiaiden Euroopan-mestaruus 2000 == Lähteet == == Aiheesta muualla == *Juventuksen sivuilla Luokka:Italialaiset jalkapalloilijat Luokka:Vuonna 1977 syntyneet Luokka:Elävät henkilöt
Regiomontanus

Regiomontanus, tunnetaan myös nimellä Johannes Müller von Königsberg (6. kesäkuuta 1436 Königsberg, Baijeri, Pyhä saksalais-roomalainen keisarikunta – 6. heinäkuuta 1476 Rooma, Kirkkovaltio), oli merkittävä saksalainen matemaatikko, astronomi ja astrologi. Wienissa hänestä tuli Georg von Peuerbachin oppilas ja ystävä. Vuonna 1475 Regiomontanus meni Roomaan tekemään paavi Sixtus IV:n kanssa kalenteriuudistusta. Gregoriaaninen kalenteri otettiin käyttöön sata vuotta hänen kuolemansa jälkeen. Regiomontanus oli tunnettu kaikkialla Euroopassa jo elinaikanaan. Hänellä oli laaja kirjallinen tuotanto, mutta hän ehti toteuttaa vain osan suunnitelmistaan. Kuussa on hänen mukaansa nimensä saanut Regiomontanuksen kraatteri. ==Teoksia== * De Triangulis omnimodus (1464) * Epytoma * Ephemeris == Lähteet == Luokka:Astrologit Luokka:Saksalaiset matemaatikot Luokka:Saksalaiset tähtitieteilijät Luokka:Vuonna 1436 syntyneet Luokka:Vuonna 1476 kuolleet
Koskisyöksy

Koskisyöksy (tunnetaan myös nimellä WWR eli Wildwater Racing, lajin entinen virallinen nimi englanniksi, nykyään lajin nimi on Wildwater Canoeing) on freestylemelonnan ja koskipujottelun lisäksi koskimelonnan kolmas kilpailumuoto. Sen ensimmäiset MM-kilpailut pidettiin vuonna 1959. Koskisyöksyn periaate on yksinkertainen. Lähtö- ja maalilinjan välinen jokiosuus melotaan mahdollisimman nopeasti. Vain aika ratkaisee, joten kaikkein nopeinten melonut voittaa kilpailun. Koskisyöksyssä melojat lähetetään yksitellen väliaikalähdöillä. == Lajimuodot == Koskisyöksyssä on kaksi muotoa: klassinen rata ja sprinttikilpailu. Klassinen rata on sääntöjen mukaan maksimissaan 30 minuutin pituinen, mutta yleensä lasku kestää n. 12–20 minuuttia. Rata melotaan yhden kerran. Sprintti-kilpailuissa rata on 400-800 metriä pitkä ja se lasketaan kahteen kertaan. Tulokset muodostuvat laskujen yhteisajasta. Kansainvälisissä kilpailuissa radalla on oltava vähintään III- luokan koskia. Klassisen kilpailun osalta tarvitaan erinomaisia aerobisia fyysisiä ominaisuuksia (korkea hapenottokyky sekä erinomainen aerobinen kestävyys). Sprintti-kilpailuissa tarvitaan samantyylisiä fyysisiä ominaisuuksia kuin kanoottipujottelussa. Koskisyöksy, kuten kaikki koskimelonnan lajit, on tekninen laji. Hyvä koskisyöksyjä osaa ennakoida veden liikkeiden vaikutukset kanootin linjaan ja säätää koko ajan tempoa ja vetojen voimakkuutta sekä kanootin asentoa kosken virtausten mukaisesti. Koskisyöksyssä yritetään meloa nopeimmalla reitillä. Optimaalisen reitin valinnassa otetaan huomioon lyhyin reitti, nopein virta sekä esteet (kivet) ja hidasteet (tietynlaiset aallot, akanvirrat, stopparit, jne). Kuten pujottelussakin, koskisyöksyssä sarjat ovat K1, C1 ja C2, mutta naiset melovat vain K1-sarjassa. Koskisyöksyssä melotaan kiikkerillä kanooteilla ja koskien kohuissa on erittäin tärkeää hallita tasapainoa. Kanootit ovat kuitenkin tilavia, jolloin ne eivät sukella syvälle stoppareihin tai aaltoihin. Säännöt määrittelevät koskisyöksyssäkin kanoottien mitat. Esimerkiksi K1 on oltava enintään 450 cm pitkä, vähintään 60 cm leveä ja vähintään 11-kiloinen. WWR- kanootit ovat suuntavakaita eivätkä käänny helposti. Kanootteja ohjataan yleensä vain kallistamalla (Koskisyöksyssä ei käytetä peräsintä), mutta tarvittaessa käytetään myös ohjausvetoja. Esimerkiksi kanootti kääntyy oikealle kallistettaessa vasemmalle. Meloina käytetään ratamelonnasta tuttuja kuppimeloja. == Koskisyöksy Suomessa == Suomessa järjestetään vuosittain koskisyöksyn SM-kilpailut. Kilpailumuotona on sprintti, klassinen tai molemmat, jolloin kilpailu käydään kahtena eri osakilpailuna. Vuonna 2009 järjestettiin Koskisyöksyn SM-kilpailut Kiiminkijoella 24.5. ja kilpailumuoto oli klassinen. Tällä hetkellä koskisyöksy ei ole kenenkään päälaji ja osallistujat ovat lähinnä slalommelojia. Merimelojien Kimmo Harikoski on ollut paras suomalainen koskisyöksyjä yltäen 5. sijalle MM-kilpailuissa 1996. Luokka:Melonta
Arafuranmeri

Arafuranmeri on Uuden-Guinean etelä- ja Australian pohjoispuolella sijaitseva merialue. Se rajautuu lännessä Timorinmereen, luoteessa Bandan- ja Seraminmeri, idässä Torresinsalmi liittää sen Korallimereen. Arafuranmeren pinta-ala on 650 000 km². ==Lähteet== Luokka:Tyynimeri Luokka:Indonesian maantiede Luokka:Australian maantiede Luokka:Seulonnan keskeiset artikkelit
Gateshead

Gateshead on noin asukkaan kaupunki ja asukkaan metropolihallintopiiri (metropolitan borough) Tyne ja Wearin metropolikreivikunnassa Koillis- Englannissa. Se sijaitsee Tynejoen etelärannalla vastapäätä Newcastle upon Tynea. Hallintopiiriin kuuluu Gatesheadin kaupungin lisäksi Fellingin, Dunstonin ja Blaydonin kaupungit, esikaupunkialueita sekä maaseutua ja metsää. Gateshead on perinteinen teollisuuspaikkakunta. Sen satamassa toimi vuodesta 1747 rauta-alan yritys Hawks and co., joka tuotti ankkureita, kettinkiä ja muuta järeää rautatavaraa.A Town Called Gateshead BBC Läpi 1960-luvun Gatesheadissä toteutettiin laaja uudisrakennus- ja modernisointiohjelma kaupunginarkkitehti Leslie Berryn johdolla. Tähän kuului muun muassa paljolti siltojen päälle rakennettuja tai pengerrettyjä kevyen liikenteen väyliä liikenneturvallisuuden parantamiseksi. Hankkeen myötä kaupungin maamerkiksi nousi betonibrutalistinen Trinity Centren pysäköintitalo, joka purettiin 2010. Se toimii yhtenä tapahtumapaikkana vuoden 1971 jännityselokuvassa Tappakaa Carter. Nykyisin kaupungin näkyvimpiä maamerkkejä on sen eteläosan kukkulalle pystytetty Antony Gormleyn veistos Pohjoisen enkeli sekä musiikkikeskus The Sage Gateshead vuodelta 2004. Gatesheadia ja Newcastlea yhdistää kymmenen siltaa. Millennium-sillaksi kutsuttu jalankulkusilta vuodelta 2001 voidaan avata ja sulkea hydraulisella mekanismilla. Gateshead International Stadiumilla järjestetään vuosittain British Grand Prix -yleisurheilukilpailut. Kilpailu oli vuonna 2010 osa Timanttiliigaa. == Tunnettuja gatesheadilaisia == * Andy Carroll, jalkapalloilija * Paul Gascoigne, jalkapalloilija * Norman Hunter, jalkapalloilija * Brian Johnson, laulaja * Chris Waddle, jalkapalloilija == Lähteet == == Aiheesta muualla == Luokka:Asutut paikat Tyne ja Wearissa Luokka:Englannin kaupungit Luokka:Englannin metropolihallintopiirit
St Helens (Merseyside)

St Helens on noin asukkaan kaupunki ja asukkaan metropolihallintopiiri (metropolitan borough) Merseysiden metropolikreivikunnassa Luoteis- Englannissa. Se sijaitsee Liverpoolin ja Manchesterin välisellä teollisuusvyöhykkeellä. Hallintopiiriin kuuluvat St Helensin kaupungin lisäksi Newton-le-Willowsin, Haydockin, Rainfordin, Billingen ja Rainhillin asutuskeskukset. Hallintopiirin alueella toimi hiilikaivoksia 1500-luvulla. Runsaiden hiekkaesiintymien ansiosta siellä aloitettiin lasinvalmistus vuonna 1773. Lasiteollisuus oli pitkään tärkeä työllistäjä mutta sen merkitys on pienentynyt ja tilalle on tullut muita elinkeinoja. Kaivosteollisuuden muistoksi on pystytetty massiivinen monumentti The Dream vuonna 2009.Visit St Helens == Lähteet == == Aiheesta muualla == Luokka:Asutut paikat Merseysidessä Luokka:Englannin kaupungit Luokka:Englannin metropolihallintopiirit
Timorinmeri

Timorinmeri on Intian valtamereen kuuluva merialue Timorin ja Australian välissä. Se on noin 480 kilometriä leveä ja pinta-alaltaan 610 000 neliökilometriä. Timorinmeren syvin kohta, 3 300 metriä, sijaitsee meren pohjoisosassa. Suurin osa merestä on huomattavasti matalampaa ja yli puolet merestä on alle 200 metriä syvää. Timorinmeressä sijaitsevat muun muassa Australian toiseksi suurin saari Melvillensaari sekä Ashmore- ja Cartiersaaret. == Lähteet == == Aiheesta muualla == Luokka:Intian valtameri Luokka:Australian maantiede Luokka:Indonesian maantiede Luokka:Itä-Timorin maantiede Luokka:Seulonnan keskeiset artikkelit
David Hyde Pierce

David Hyde Pierce (s. 3. huhtikuuta 1959 Saratoga Springs, New York) on Emmy- palkittu yhdysvaltalainen näyttelijä. Hänet tunnetaan parhaiten komediasarjasta Frasier, jossa hän näytteli Niles Cranea, sarjan päähenkilön Frasier Cranen (Kelsey Grammer) veljeä. Pierce on voittanut roolistaan neljä kertaa Emmy-palkinnon. Pierce kertoi toukokuussa 2007 olevansa homoseksuaali. Hän on naimisissa käsikirjoittaja-tuottaja-ohjaaja Brian Hargroven kanssa. == Valikoitu filmografia == * Romanssi Manhattanilla (Crossing Delancey, 1988) * Pieni mies Tate (Little Man Tate, 1991) * Fisher King (The Fisher King, 1991) * Uneton Seattlessa (Sleepless in Seattle, 1993) * Frasier (1993–2004) * Wolf (1994) * Simpsonit (The Simpsons, 1997) (ääni, Cecil Terwilliger) * Ötökän elämää (A Bug's Life, 1998) (ääni) * Osmosis Jones (2001) (ääni) * Vähät rakkaudesta (Down with Love, 2003) * The Perfect Host (2010) == Lähteet == * === Viitteet === Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Primetime Emmy -palkinnon saajat Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt Luokka:Tony-palkinnon saajat Luokka:SAG-palkinnon saajat
Týr Demo

Týr Demo on ensimmäinen studiojulkaisu färsaarelaiselta folk/viikinkimetalli- yhtye Týriltä. Se julkaistiin syksyllä 2000. == Kappaleet == # # # # == Kokoonpano == * Heri Joensen – kitara, laulu * Jón Joensen – kitara, laulu * Kári Streymoy – rummut, laulu * Pól Arni Holm – laulu * Gunnar H. Thomsen – basso, laulu * Magni Jacobsen – taustalaulu == Aiheesta muualla == * Týr Demo Discogsissa. * Luokka:Vuoden 2000 albumit Luokka:Týrin albumit
Grönlanninmeri

Grönlanninmeri on merialue Pohjoisella jäämerellä. Toisaalta joskus Grönlanninmerta luonnehditaan Atlantin sivumereksi, osaksi Atlanttia. Pinta- alaltaan Grönlanninmeri on noin 1 205 000 neliökilometriä. Meren keskisyvyys on 1 450 metriä, ja syvin tunnettu kohta on noin 4 800 metriä syvä. ==Merialueen sijainti ja rajat== Grönlanninmeri sijaitsee Grönlannin, Huippuvuorten sekä Norjanmeren ja Islannin välissä. Kansainvälinen hydrografinen järjestö (IHO) määrittelee Grönlanninmeren rajat seuraavasti (1953): * Pohjoisraja: Huippuvuorten ja Grönlannin pohjoisimpia pisteitä yhdistävä linja. * Itäraja: Huippuvuorten itärannikko. * Kaakkoisraja: Huippuvuorten Länsimaan eteläisimmästä pistestä Jan Mayenin pohjoisimpaan pisteeseen, Jan Mayenin länsirantaa pitkin saaren eteläisimpään pisteeseen, sieltä linja Islannin Gerpitiin. * Lounaisraja: Linja Islannin luoteisimmasta pisteestä Straumnessistä Grönlannin Nanseninniemelle * Länsiraja: Grönlannin itä- ja koillisrannikko Nanseninniemen ja saaren pohjoisimman pisteen välillä. ==Lähteet== ==Aiheesta muualla== Luokka:Grönlanninmeri Luokka:Grönlannin maantiede Luokka:Islannin maantiede Luokka:Seulonnan keskeiset artikkelit
Torresinsalmi

Torresinsalmi on noin 150 kilometriä leveä salmi Australian Queenslandin ja Uuden-Guinean välissä. Tiettävästi ensimmäisenä eurooppalaisena Torresinsalmella kävi Luis Váez de Torres vuonna 1606. Vuonna 1769 skotlantilainen Alexander Dalrymple nimesi salmen Torresin mukaan. Torresinsalmessa sijaitsee lukuisia saaria, jotka yhdessä muodostavat osana Queenslandia hallittavat Torresinsalmen saaret. Saarilla oli vuoden 2001 väestönlaskennassa 8 089 asukasta. Torresinsalmi on ollut Australian helmenkalastuksen keskusalue, nykyään alueella viljellään helmiä. ==Lähteet== == Aiheesta muualla == Luokka:Tyynimeri Luokka:Salmet Luokka:Australian maantiede Luokka:Papua-Uuden-Guinean maantiede Luokka:Seulonnan keskeiset artikkelit
Rin

Rin voi tarkoittaa: * rin, historiallinen japanilainen rahayksikkö, jenin tuhannesosa * Rin’, japanilainen popyhtye * Rin Ishigaki (1920–2004), japanilainen runoilija * Lynn Okamoto (alun perin Rin Okamoto, s. 1970), japanilainen mangapiirtäjä * nungun kieli, ISO 639-1 -koodi rin, Nigeriassa puhuttu kieli
420 (kannabiskulttuuri)

420, 4:20 tai 4/20 on kannabiksen käyttäjien keksimä kansainvälinen kannabispäivä. Nimi viittaa kellonaikaan 16.20 (12-tuntisen esitystavan mukaan 4.20 p.m.). 420 voi tarkoittaa myös huhtikuun 20. päivää, joka merkitään yhdysvaltalaisessa päiväystavassa 4/20. Kyseisenä päivänä kannabiksen käyttäjillä on tapana kokoontua yhteen ja polttaa kannabista. Erään itseään nimellä ”The Waldos” kutsuneen teiniporukan väitetään keksineen termin ”420” vuonna 1971 San Rafaelissa Kaliforniassa. == 419-päivä == Ehkäisevän huumetyön järjestö Youth Against Drugs (YAD) on tuonut julkisuuteen 419-päivän, joka haastaa kannabista käyttävät puntaroimaan omaa käyttöä, sen hyötyjä ja haittoja. Teemapäivää vietetään 19.4. Vuonna 2017 kiinnitettiin erityistä huomiota kannabiksen itselääkintään: järjestön mukaan on hyvä tiedostaa itselääkintään liittyvä riippuvuusriski. == Lähteet == == Aiheesta muualla == * What Does ’420’ Mean?. * Teini raapustelee koodia 4:20 – aikuinen, pysytkö kärryillä? Yle 28.11.2016. * Yle Areena. Aamu-tv: Kannabiksen käyttö Suomessa Yle 19.4.2017. * 419 – mieti vielä. Youth Against Drugs. Luokka:Kannabiskulttuuri Luokka:Epäviralliset vuosipäivät Luokka:Tietoisuuspäivät Luokka:Seulonnan keskeiset artikkelit
How Far to Asgaard

How Far to Asgaard on färsaarelaisen viking/folk metal -yhtye Týrin ensimmäinen täyspitkä albumi. Sen julkaisi tammikuussa 2002 niin ikään färsaarelainen levy-yhtiö Tutl. ==Kappaleet== # # # # # # # # Vuonna 2008 albumista julkaistiin toinen painos, joka sisälsi uuden kansitaiteen lisäksi kaksi bonuskappaletta; nimiltään "Ólavur Riddararós" ja "Stýrisvølurin", joilla laulajana toimi Allen Streymoy. Tässä vaiheessa yhtyeen levy-yhtiö oli jo Napalm Records. == Kokoonpano == * Pól Arni Holm – laulu * Heri Joensen – kitara * Gunnar H. Thomsen – basso * Kári Streymoy – rummut == Arvostelut == * Imperiumi: 7½/10 == Lähteet == == Aiheesta muualla == * * Luokka:Vuoden 2002 esikoisalbumit Luokka:Týrin albumit
Brenna O’Brien

Brenna O’Brien (s. 9. maaliskuuta 1991 Brampton, Ontario, Kanada) on kanadalainen näyttelijä, joka tunnetaan ääniroolistaan Rininä animesarja Inuyashassa. Hän on näytellyt myös muun muassa Meghania televisiosarjassa Zixx: Level Two ja esiintynyt sivuroolissa elokuvassa X-Men: Viimeinen kohtaaminen. ==Filmografia== * Scooby-Doo 2: Monsterit vapaalla (2004) – Buttercup Scout * Zixx: Level Two (2005) – Meghan * Masters of Horror (2006) – Amy * Tähtiportti (2006) – Adria * Max Havoc Ring of Fire (2006) – Valentine * X-Men: Viimeinen kohtaaminen (2006) – Minivan tytär ===Ääniroolit=== * Hamtaro (2002) – Mimi (Pandan omistaja) * Dragonball Z (2002) – Pan * Inuyasha (2004) – Rin * Next Avengers: Heroes of Tomorrow (2008) – Torunn ==Aiheesta muualla== * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1991 syntyneet Luokka:Elävät henkilöt
Södra Hammarbyhamnen

Södra Hammarbyhamnen on yksi Ruotsin pääkaupungin Tukholman kaupunginosista. Se sijaitsee Södermalmin kaupunginosa-alueella, Tukholman keskustan tuntumassa, Hammarby Sjö -järven itäisellä puolella. Vuonna 2004 siellä oli asukkaita 6 057\. Pinta-alaltaan kaupunginosa on 1,20 neliökilometrin suuruinen. Södra Hammarbyhamnenin alue on alun perin kuulunut Nackan kuntaan. Vuoden 1930 alussa se kuitenkin liitettiin Tukholman kaupunkiin, ja kaupunginosa siitä muodostettiin vuonna 1934. Luokka:Södermalm (kaupunginosa- alue) Luokka:Tukholman kaupunginosat
Ólavur Riddararós

Ólavur Riddararós on färsaarelaisen folk/viikinkimetalli-yhtye Týrin single. Sen julkaisi lokakuussa 2002 levy-yhtiö Tutl. == Kappaleet == # # == Kokoonpano == * Allan Streymoy – laulu * Terji Skibenæs – kitara * Heri Joensen – kitara * Gunnar H. Thomsen – basso * Kári Streymoy – rummut == Aiheesta muualla == * Ólavur Riddararós discogs.com -sivustolla Luokka:Vuoden 2002 kappaleet Luokka:Färsaarten musiikki
Siltarumpu

Rumpu (tai siltarumpu yleiskielessä) on tien, kevyen liikenteen väylän, liittymän tai rautatien alitse penkereen läpi rakennettu holvi, jonka kautta vesi pääsee virtaamaan penkereen toiselle puolelle, ja jonka vapaa-aukko on alle 2,0m.https://julkaisut.vayla.fi/pdf4/rhk_o1-2006_rumko.pdf Rumpu rakennetaan tyypillisesti teollisesta valmisosasta, joka voi olla esimerkiksi terästä, PVC-muovia tai betonia, mutta etenkin rautateiden alla monet rummut ovat kivirakenteisia. Maanteiden tapauksessa rumpua voidaan kutsua maantierummuksi ja rautatien tapauksessa ratarummuksi. Maantierummuista poiketen ratarummut katsotaan taitorakenteiksi. Taitorakenteella tarkoitetaan rakennetta, jonka rakentamiseksi on laadittava lujuuslaskelmiin perustuva suunnitelma. Vaurioituessaan taitorakenne voi aiheuttaa vaaraa ihmisille tai liikenteelle. Liikenneväyliä suunniteltaessa vesiväyliä ylitettäessä lasketaan väylän yläpuolisen vesistön valunta ja arvioidaan maksimivirtaukset tulva- aikaan. Maksimivirtaus mitoittaa vaadittavan aukon. Pienemmillä virtausmäärillä voidaan käyttää erikokoisia rumpurakenteita, suuremmilla on rakennettava ylitystä varten suuriaukkoisempi silta. Pienet rummut voivat olla esteenä vaelluskalojen nousulle vesistöihin. ==Katso myös== *Siltarumpupolitiikka == Lähteet == == Aiheesta muualla == Luokka:Rakennuksen maa- ja pihatyöt Luokka:Maa- ja vesirakennus fr:Dalot#Terme des travaux publics ja:溝渠#暗渠
Huddersfield

Huddersfield on kaupunki Pohjois-Englannissa, Yorkshiren kreivikunnassa, Leedsin ja Manchesterin puolivälissä. Vuonna 2011 siellä oli 162 949 asukasta. Teollisen vallankumouksen aikoihin kaupunkilaisten elämää muutti ja rikastutti tekstiiliteollisuus,Tolson museum jonka raaka-aineita ja tuotteita kuljettamaan rakennettiin Huddersfieldin kanava. Kanavassa on Standedgen tunneli - Englannin pisin kanavatunneli. Kanava on korjattu virkistyskäyttöön, ja sitä pitkin voi tehdä veneretkiä. Kaupunki tunnetaan myös urheilusta. Rugbyn Rugby League on perustettu siellä. Huddersfield Town AFC menestyi maailmansotien välisenä aikana. == Lähteet == == Aiheesta muualla == *Industrial revolution history Huddersfield *Huddersfield One Luokka:Asutut paikat West Yorkshiressä Luokka:Englannin kaupungit
Media- ja viestintätieteellinen seura MEVI

Media- ja viestintätieteellinen seura Mevi ry. (aikaisemmin Tiedotusopillinen yhdistys TOY) on vuonna 1974 perustettu joukkoviestinnän ja median tutkijoiden järjestö. Sen kotipaikka on Tampere ja toimialueena koko Suomi. Media- ja viestintätieteellinen seura Mevi ry. edistää joukkoviestinnän ja median tutkimusta tiedeyhteisössä ja sen ulkopuolella. Yhdistys pitää yhteyttä alan suomalaisiin ja ulkomaisiin tutkijoihin, järjestöihin ja tutkimuslaitoksiin. Yhdistys seuraa Suomen viestintäoloja ja alan tutkimus- ja koulutuspolitiikkaa. Lisäksi yhdistys osallistuu joukkoviestinnästä ja mediasta käytävään julkiseen keskusteluun. Yhdistys kuuluu Tieteellisten seurain valtuuskuntaan. Lisäksi yhdistys on Kultti ry:n eli Kulttuuri-, mielipide- ja tiedelehtien liiton sekä Tiedekustantajien liiton jäsen. Yhdistys on myös jäsen kansainvälisessä media- ja joukkoviestintätutkimuksen yhdistyksessä IAMCR:ssä sekä eurooppalaisessa viestinnän tutkimuksen ja opetuksen yhdistyksessä ECREA:ssa. Suomen elokuvatutkimuksen seuran ja Prologos ry:n kanssa yhdistys järjestää Viestinnän tutkimuksen päiviä. Yhdistys tekee yhteistyötä myös pohjoismaisen tiedotustutkimuksen tietopalvelun Nordicomin kanssa. Yhdistys kustantaa yhdessä Nordicomin kanssa Media & viestintä -lehteä. Media- ja viestintätieteellinen seura Mevi ry. oli aiemmin nimeltään Tiedotusopillinen yhdistys TOY ry. Nimi muutettiin yhdistyksen vuosikokouksessa 2013. Yhdistyksen puheenjohtaja on tällä hetkellä Jyväskylän yliopiston journalistiikan professori Katja Lehtisaari. == Lähteet == ==Aiheesta muualla== * mediaviestinta.fi Luokka:Suomalaiset tiedeyhdistykset
Ipswich

Ipswich [] on noin asukkaan kaupunki ja hallintopiiri (borough) Suffolkin kreivikunnassa Itä-Englannissa. Se sijaitsee Orwelljoen estuaarin alkupäässä ja toimii Suffolkin hallinnollisena keskuksena. Ipswich oli aikaisemmin tärkeä satamakaupunki mutta nykyään sen asukkaat saavat elantonsa maataloustuotteiden kaupasta ja palveluista. Ipswich on ollut asutuskeskus kivikaudelta asti. Keskiajalla se oli merkittävä pyhiinvaelluskohde.Shrine brings pilgrims to Ipswich BBC 2004 Geoffrey Chaucer kertoi Ipswichin kauppiaista vuoden 1380 paikkeilla kirjoittamassaan Canterburyn tarinoita -tarinakokoelmassa. Taidemaalarit John Constable ja Thomas Gainsborough asuivat Ipswichissä. Myös Charles Dickens asui joitakin vuosia kaupungissa ja kuvasi sitä Pickwick- kerhon jälkeenjääneissä papereissa. Kaupungissa pelaa jalkapalloseura Ipswich Town FC. == Katso myös == * Ipswichin sarjamurhaaja == Lähteet == == Aiheesta muualla ==